Bad Taste - Care2 Members who love this Movie
Nicole B. Lisa N. Lindsay L. Nicole K. Pete M. JM S. Previous Township reël eie sekuriteit om polisiewerk te doen | Maroela Media
Deur Bernard Chiguvare, GroundUP
“As gemeenskap het ons besluit om die polisie te help om misdaad te verminder. Ons moet dit stap vir stap doen, van een township na die volgende. Ons moet buurtwagte in elke township stig wat as veiligheidswagte werk.”
Só het Alpheus Mamafa, ŉ gemeenskapsleier van dié dorp in Limpopo, gesê oor die gemeenskap se poging om misdaad in hul gebied te help hokslaan.
“Sedert ons eie wagte met patrollies begin het, het ons van geen inbrake snags gehoor nie. Ons is baie in ons noppies met die vordering,” het Mamafa gesê.
Die stigting van ŉ buurtwag begin met ŉ oproep by ŉ gemeenskapsvergadering waar mense op ŉ vrywilligersgrondslag aanbied om veiligheidswagte te wees. Die gemeenskap gaan die name op dié lys na, keur dit goed en hulle word dan by Mahosi Protection Services geregistreer.
Talle ondernemings in Musina word deur dié maatskappy beveilig. Dis genoem na die eienaar, Mahosi Nelwamondo.
Township-inwoners dra elk R150 per maand by en wagte word R2 000 per maand betaal. Huishoudings wat aan die projek deelneem, word met ŉ plakker geïdentifiseer.
Mahosi-buurtwagte is in Februarie in Mushongo-Ville bekend gestel en in September in Nancefield. Elke township kry een aangewese voertuig en 14 veiligheidswagte. Hulle dra glimbaadjies en van Maandag tot Vrydag patrolleer hulle ŉ gebied van 22:00 tot 06:00. Oor naweke patrolleer hulle van 23:00 tot 05:00. Een lid van elke groep is gewapen.
“Mense in ons gebied was moeg daarvoor om sake by die polisie aan te meld, omdat die polisie nie veel kon doen om misdaad hier te bekamp nie. Noudat die wagte snags patrollies doen, het misdaad beduidend gedaal. Ons is baie tevrede met die diens wat hulle lewer,” het Sinah Masebe, wat in Mushongo-Ville woon, gesê.
Haar motorbattery is onlangs gesteel. Sy het een van die wagte, wat nie eens aan diens was nie, daaroor ingelig en binne ure is die vermeende dief gevang en aan die polisie oorhandig.
Delina Mumba, ŉ 80-jarige inwoner van Nancefield, sê sy mis die dae dat mense veilig in hul huise kon slaap.
Sy verkoop tamaties en vrugte by ŉ klein kraampie langs die pad. Op ŉ baie goeie dag verdien sy sowat R250 – maar sy gee steeds elke maand haar bydrae aan die buurtwag.
Nany Moyo is ŉ haarkapper wat van die huis af werk. “Ek verdien nagenoeg R3 000 per maand.”
Sy dra R50 by, die huiseienaar nóg R50 en haar huismaat betaal die laaste R50 van die R150-paaiement.
Wagte reageer nie op klagtes by huise wat nié ŉ plakker het nie.
Die bevelvoerder van die Musina-polisiestasie, kol. Mmboneni Simon Mukwevho, het gesê misdaad in die gebied het wél gedaal sedert die buurtwag op die been gebring is.
Dié berig is oorspronklik deur GroundUP geplaas.
Buurtwag GroundUp In die nuus Limpopo musina
Ai ai back to the hard method if you dont want to listen you will get hammerd ,forget the police they will only come when every thing is done.
Mense in townships moet nou al die vrot polisie se werk doen. Hoop hulle sort die kroeks goed uit, want die howe is ook nie flink nie.
Dit is dieselfde as kommando s op plase
Ek wonder net hoe kom hulle by ou cile se ontwapenings beleid verby. Of is dit net weer ‘n geval dat blykbaar slegs ‘n sekere deel van die bevolking wapens mag besit . Ek sal moet oorweeg om na ‘n township te trek- dis veiliger
Ongelukkig is daar ook ‘n ander kant van die saak. Moenie informante aanstel wat presies die bewegings van inwoners monitor en dit na buite kommunikeer nie. Dit gebeur daagliks. Nie eers sekerheidsklaring van werknemers help vandag meer nie. Die ouens daar buite betaal ‘n paar rand meer en so gaan die hele goedbedoelde poging en edele motiewe tot niet